b'\n_START_ARTICLE_\n10. oro\xc5\xbeni\xc5\xa1ki polk (Avstrijsko cesarstvo)\n_START_SECTION_\nZgodovina\n_START_PARAGRAPH_\nPolk je bil ustanovljen 18. januarja 1850, pri \xc4\x8demer je bil zadol\xc5\xbeen za podro\xc4\x8dje Hrva\xc5\xa1ke in Slavonije._NEWLINE_V sklopu reorganizacije, ki jo je 11. julija ukazal notranji minister in 8. avgusta 1860 nato \xc5\xa1e generalni in\xc5\xa1pektor oro\xc5\xbeni\xc5\xa1tva, je bil polk zadol\xc5\xbeen za podro\xc4\x8dje Primorja, Kranjske, Hrva\xc5\xa1ke, Slavonije in Dalmacije, pri \xc4\x8demer je bil polkovni \xc5\xa1tab garniziran v Trstu._NEWLINE_Polk je bil razpu\xc5\xa1\xc4\x8den v reorganizaciji leta 1866, ko so razpustili vse polke in ustanovili de\xc5\xbeelna oro\xc5\xbeni\xc5\xa1ka poveljstva.'